rejauldu/bengali-wikipedia huggingface dataset:
ডেন ফন নাইকার্ক (; জন্ম: ১৪ মে, ১৯৯৩)  প্রিটোরিয়ায় জন্মগ্রহণকারী বিশিষ্ট দক্ষিণ আফ্রিকান প্রমিলা আন্তর্জাতিক ক্রিকেটার। দক্ষিণ আফ্রিকা মহিলা ক্রিকেট দলের অন্যতম সদস্য তিনি। দক্ষিণ আফ্রিকা দলের পক্ষে টেস্ট, একদিনের আন্তর্জাতিক ও টুয়েন্টি২০ আন্তর্জাতিকে অংশগ্রহণ করছেন। দলে  তিনি মূলতঃ অল-রাউন্ডার। ডানহাতে ব্যাটিংয়ের পাশাপাশি লেগ স্পিন বোলিং করেন তিনি।   প্রারম্ভিক জীবন  প্রিটোরীয় নাইকার্ক সেঞ্চুরিয়ন হাই স্কুলে অধ্যয়ন করেন। ঘরোয়া ক্রিকেটে হাইভেল্ড ওম্যান এবং নর্দার্নস ওম্যানের পক্ষে খেলেন। এরফলে অস্ট্রেলিয়ায় অনুষ্ঠিত ২০০৯ সালের মহিলা ক্রিকেট বিশ্বকাপে দক্ষিণ আফ্রিকা জাতীয় মহিলা ক্রিকেট দলের সদস্যরূপে মনোনীত হন। এরপর থেকেই দলের  নিয়মিত সদস্যের মর্যাদা পান। ২০১৩ সালের বিশ্বকাপসহ ২০০৯, ২০১০, ২০১২ ও ২০১৪ সালের আইসিসি বিশ্ব মহিলা টুয়েন্টি২০ প্রতিযোগিতায় অংশ নেন।   আন্তর্জাতিক ক্রিকেট  নিউক্যাসলে অনুষ্ঠিত ২০১০ সালের ক্রিকেট বিশ্বকাপে মাত্র ১৫ বছর বয়সে লেগ স্পিনার হিসেবে অংশগ্রহণ করেন। সিডনিতে অনুষ্ঠিত নিজস্ব দ্বিতীয় খেলায় ৩/১১ পান। এরফলে শ্রীলঙ্কাকে পরাজিত করার মাধ্যমে দক্ষিণ আফ্রিকা প্রতিযোগিতায় সপ্তম স্থান দখল করে। কিন্তু, সাম্প্রতিককালে তিনি অল-রাউন্ডার হিসেবে নিজেকে গড়ে তুলেছেন ও টি২০ খেলায় উদ্বোধনী ব্যাটসম্যান হিসেবে মাঠে নামছেন। জানুয়ারি, ২০১৩ সালে প্রথম দক্ষিণ আফ্রিকান মহিলা হিসেবে একদিনের আন্তর্জাতিকে হ্যাট্রিক করার গৌরব অর্জন করেন। ঐ খেলায় তিনি ওয়েস্ট ইন্ডিজের বিপক্ষে  তিনি ৫/২৮ লাভ করেন। এক মাস পর নিজের প্রথম অর্ধ-শতক করেন। বিশ্বকাপে  পাকিস্তানের বিপক্ষে অপরাজিত ৫৫* রান তোলেন। ঐ খেলায় মারিজান কাপের সঙ্গে ৬ষ্ঠ উইকেট জুটিতে ১২৮ রান তোলেন দক্ষিণ আফ্রিকান রেকর্ড।  জানুয়ারি, ২০১৪ সালে পাকিস্তানের বিপক্ষে দ্বিতীয়বারের মতো পাঁচ উইকেট পান ৫/১৭। এরফলে প্রথম দক্ষিণ আফ্রিকান হিসেবে ওডিআইয়ে দুইবার পাঁচ উইকেট লাভ করেন। ঐ বছর শেষে মহিলাদের টুয়েন্টি২০ বিশ্বকাপে একই দলের বিপক্ষে অপরাজিত ৯০* রান তোলেন যা দক্ষিণ আফ্রিকার টুয়েন্টি২০ আন্তর্জাতিকের ইতিহাসে দ্বিতীয় সর্বোচ্চ।  এ সময় লিজেল লি’র সাথে মহিলাদের টুয়েন্টি২০-এর ইতিহাসে দ্বিতীয় সর্বোচ্চ অপরাজিত ১৬৩ রানের জুটি  করেছিলেন।   তথ্যসূত্র    আরও দেখুন   মিগনন দু প্রিজ  ২০০৯ আইসিসি মহিলা বিশ্ব টুয়েন্টি২০  দক্ষিণ আফ্রিকা জাতীয় মহিলা ক্রিকেট দল   বহিঃসংযোগ      বিষয়শ্রেণী:১৯৯৩-এ জন্ম বিষয়শ্রেণী:ইস্টার্ন প্রভিন্সের মহিলা ক্রিকেটার বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকার নারী ক্রিকেটার বিষয়শ্রেণী:দক্ষিণ আফ্রিকার নারী টেস্ট ক্রিকেটার বিষয়শ্রেণী:দক্ষিণ আফ্রিকার নারী একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার বিষয়শ্রেণী:দক্ষিণ আফ্রিকার নারী ক্রিকেট অধিনায়ক বিষয়শ্রেণী:নর্দার্নস ওম্যানের ক্রিকেটার বিষয়শ্রেণী:প্রিটোরিয়া থেকে আগত ক্রিকেটার‎ বিষয়শ্রেণী:নারীদের একদিনের আন্তর্জাতিকে হ্যাট্রিক লাভকারী বিষয়শ্রেণী:মেলবোর্ন রেনেগেডসের (ডব্লিউবিবিএল) ক্রিকেটার বিষয়শ্রেণী:লাফবোরা লাইটনিংয়ের (ডব্লিউসিএসএল) ক্রিকেটার বিষয়শ্রেণী:সিডনি সিক্সার্সের (ডব্লিউবিবিএল) ক্রিকেটার বিষয়শ্রেণী:দক্ষিণ আফ্রিকার নারী টুয়েন্টি২০ আন্তর্জাতিক ক্রিকেটার বিষয়শ্রেণী:সারে স্টার্সের ক্রিকেটার বিষয়শ্রেণী:এলজিবিটিকিউ ক্রিকেটার বিষয়শ্রেণী:লেসবিয়ান ক্রীড়াবিদ বিষয়শ্রেণী:অ্যাডিলেড স্ট্রাইকার্সের (ডব্লিউবিবিএল) ক্রিকেটার বিষয়শ্রেণী:উইজডেন বর্ষসেরা ক্রিকেটার
জুলিয়া ইলেন গিলার্ড (, জন্ম: ২৯ সেপ্টেম্বর ১৯৬১) অস্ট্রেলিয়ার ২৭তম ও বর্তমান প্রধানমন্ত্রী। তিনি জুন ২০১০ সাল থেকে অস্ট্রেলিয়ার প্রধানমন্ত্রী হিসেবে দায়িত্ব পালন শুরু করেন। তিনি প্রথম ১৯৯৮ সালে ফেডারেল নির্বাচনে লালোর, ভিক্টোরিয়া থেকে তিনি হাউস অব রিপ্রেজেন্টেটিভ এর সদস্য নির্বাচিত হন। ২০০১ সালে তিনি জনসংখ্যা ও অভিবাসন মন্ত্রনালয়ের ছায়া মন্ত্রী হিসেবে দায়িত্ব পালন করেন। ২০০৬ সালের ডিসেম্বরে তিনি সাবেক প্রধানমন্ত্রী কেভিন রাডের লেবার পার্টির ডেপুটি হিসেবে নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম বিষয়শ্রেণী:অস্ট্রেলিয়ার প্রধানমন্ত্রী বিষয়শ্রেণী:মেলবোর্ন বিশ্ববিদ্যালয়ের প্রাক্তন শিক্ষার্থী বিষয়শ্রেণী:যুক্তরাজ্যে জন্ম নেয়া ব্যক্তি বিষয়শ্রেণী:বিবিসি ১০০ নারী বিষয়শ্রেণী:২০শ শতাব্দীর অস্ট্রেলীয় রাজনীতিবিদ বিষয়শ্রেণী:ইংরেজ বংশোদ্ভূত অস্ট্রেলীয় ব্যক্তি বিষয়শ্রেণী:আইরিশ বংশোদ্ভূত অস্ট্রেলীয় ব্যক্তি বিষয়শ্রেণী:স্কটিশ বংশোদ্ভূত অস্ট্রেলীয় ব্যক্তি বিষয়শ্রেণী:অস্ট্রেলীয় প্রজাতন্ত্রবাদী বিষয়শ্রেণী:ব্রিটিশ নাগরিকত্ব হারানো ব্যক্তি বিষয়শ্রেণী:অস্ট্রেলিয়ার নাগরিকীকৃত নাগরিক বিষয়শ্রেণী:ওশেনিয়ার নারী প্রধানমন্ত্রী বিষয়শ্রেণী:২১শ শতাব্দীর নারী প্রধানমন্ত্রী বিষয়শ্রেণী:২১শ শতাব্দীর অস্ট্রেলীয় নারী রাজনীতিবিদ
right|frame|করমান III ডুবোজাহাজ পেন,লরিএন্ত, ব্রিতানিতে অবস্থিত সাবেকজার্মান ডুবোজাহাজ ঘাঁটির অংশ।  ডুবোজাহাজ ঘাঁটি একটি সামরিক ঘাঁটি যা সাবমেরিন বা ডুবোজাহাজ এবং তাদের কর্মীদের আশ্রয় দেয়।  পৃথিবীর মাত্র কয়েকটি দেশের ডুবোজাহাজ ঘাঁটি আছে। ডুবোজাহাজ ঘাঁটির নিরাপত্তায় সাধারণত আকাশ প্রতিরক্ষা এবং সেনাবাহিনি থাকে।  সার্বক্ষনিক নিরাপত্তায় থাকে ইনফ্র্যান্টি ডিভিশন। কিছু ঘাঁটির কয়েক কিলোমিটারের মধ্যেই থাকে বিমান ঘাঁটি।  বিশাল জলসীমার স্বার্বভৌমত্ব রাখার পাশাপাশি তেল, গ্যাস অনুসন্ধানের ব্লকগুলোর নিরপত্তাসহ অর্থনৈতিক উন্নয়নে সাবমেরিন ঘাঁটি বিশাল ভূমিকা রাখে।  যাইহোক, মার্কিন যুক্তরাষ্ট্রের নৌবাহিনী দাবি করে যে নেভাল সাবমেরিন বেস নিউ লন্ডন ছিল নৌবাহিনীর প্রথম সাবমেরিন ঘাঁটি, যেটি ১৯১৬ সালে মনোনীত করা হয়েছিল।   প্রাক্তন সাবমেরিন ঘাঁটির উদাহরণগুলির মধ্যে রয়েছে: দ্বিতীয় বিশ্বযুদ্ধের কেরুমান ঘাঁটি, যার মধ্যে ৫০ একর বা ২১০ একরের সমপরিমাণ এলাকা জুড়ে তিনটি দৈত্যাকার হাল অন্তর্ভুক্ত ছিল এবং গত শতাব্দীর পঞ্চাশের দশকে সেভাস্তোপলের পাহাড়ের অভ্যন্তরে রাশিয়ান সাবমেরিনের ঘাঁটি যেটি সরাসরি পারমাণবিক হামলা সহ্য করতে পারে।''সেভাস্তোপল পর্বতমালায় সাবমেরিন ঘাঁটি   বাংলাদেশের প্রথম সাবমেরিন ঘাঁটি বানৌজা শেখ হাসিনা নির্মাণে সহায়তা দেবে চীন। কক্সবাজার জেলার পেকুয়ায় বঙ্গোপসাগরে এটি নির্মাণ করা হবে।   তথ্যসূত্র   বহিঃসংযোগ ফ্রান্সে জার্মান ডুবোজাহাজ ঘাঁটি। (দ্বিতীয় বিশ্বযুদ্ধ) ক্রিমিয়ায় রুশ ডুবোজাহাজ ঘাঁটি   বিষয়শ্রেণী:ডুবোজাহাজ ঘাঁটি
ফরহঙ্গে আসিফিয়া (উর্দু: فرہنگ آصفیہ, আসিফিয়া অভিধান) একটি উর্দু থেকে উর্দু অভিধান যা সৈয়দ আহমদ দেহলভি রচনা করেছিলেন। এর চার খণ্ডে ৬০,০০০ এরও বেশি শব্দ রয়েছে। এটি প্রথম প্রকাশিত হয় ১৯০৮ সালের মে মাসে লাহোরের মাতবা রিফাহে আমে।   ইতিহাস  এটি ১৮৬৮ থেকে ১৮৯৮ সাল পর্যন্ত সংকলিত হয়েছিল। এই অভিধানটি উর্দু শব্দকোষের সর্বাধিক বিস্তৃত অভিধান বলে মনে করা হয়।   অভিধানে রূপায়ন  এর আগে উর্দু অভিধান ছিল, কিন্তু তারা ফার্সি বা ইংরেজিতে (ব্রিটিশ রাজের উত্থানের কারণে) উর্দু শব্দ অনুবাদ করা হত।  এই অভিধানগুলিতে বেশিরভাগ সাধারণ শব্দ এবং ভুল ছিল এবং সীমিত পরিমাণে ছিল। এটি ছিল প্রথম উর্দু থেকে উর্দু অভিধান। এর সংকলনের সময়, সৈয়দ আহমদ দেহলভির স্বাস্থ্যের অবনতি হয় এবং তিনি আর্থিক সমস্যায় পড়েন।  এটি ডেকানের শাসক মীর মাহবুব আলী খানের সমর্থনে সম্পন্ন হয়েছিল।   তথ্যসূত্র   বিষয়শ্রেণী:উর্দু বিশ্বকোষ বিষয়শ্রেণী:অভিধান বিষয়শ্রেণী:ভারতীয় বই বিষয়শ্রেণী:উর্দু ভাষার বই বিষয়শ্রেণী:২০শ শতাব্দীর ভারতীয় বই
thumb|200px|ধর্মচক্র, ধর্ম অর্থাৎ বোধিলাভের পন্থা বিষয়ে বুদ্ধের শিক্ষার প্রতীক বৌদ্ধধর্ম (পালি/সংস্কৃত बौद्धधर्म) হল একটি ভারতীয় ধর্ম ও দার্শনিক মত। প্রধানত সিদ্ধার্থ গৌতমের (যিনি সাধারণভাবে বুদ্ধ অর্থাৎ "বোধিপ্রাপ্ত" নামে পরিচিত) শিক্ষা হিসাবে পরিগণিত বিভিন্ন প্রথা, মতবিশ্বাস ও রীতিনীতি এই ধর্মের অঙ্গীভূত।  এই পৃষ্ঠায় প্রদত্ত রূপরেখাটির মাধ্যমে বৌদ্ধধর্ম সম্পর্কে একটি সাধারণ ধারণা ও বিষয়-সংক্রান্ত সহায়িকা উপস্থাপিত হয়েছে।  বুদ্ধ thumb|320px|গৌতম বুদ্ধ গৌতম বুদ্ধ  তথাগত — "এইভাবে যিনি আসেন" ও "এইভাবে যিনি যান" দুই অর্থেই প্রযোগ্য। নিজেকে উল্লেখ করার সময় বুদ্ধ প্রায়শই এই বিশেষণটি ব্যবহার করতেন; কোনও কোনও ক্ষেত্রে বোধিপ্রাপ্ত ব্যক্তির সাধারণ পরিচয় হিসাবেও এই শব্দটি ব্যবহৃত হয়।  বুদ্ধপূর্ণিমা  চতুর্দৃশ্য — চারটি দৃশ্য, যা রাজকুমার সিদ্ধার্থের উপর গভীর প্রভাব বিস্তার করে, তিনি সকল জীবের দুঃখ উপলব্ধি করেন এবং আধ্যাত্মিক পথে যাত্রা শুরু করেন।  এক বৃদ্ধ ব্যক্তি  এক জরাগ্রস্থ ব্যক্তি  এক মৃত ব্যক্তি  এক সন্ন্যাসী  বুদ্ধের গুণাবলি  সকল প্রকার কলুষ (কিলেসা – প্রধানত লোভ, ঘৃণা ও বিভ্রম) এবপ্নগ সেগুলির অবশিষ্ট চিহ্ন (বাসনা) বর্জন  সকল প্রকার কলুষ সম্পূর্ণরূপে বর্জন বর্জিত – সকল প্রকার কলুষ সকল অবশিষ্টাংশ সহ ধ্বংসপ্রাপ্ত  সকল প্রকার কলুষ সম্পূর্ণরূপে বর্জিত – প্রত্যেকটি কলুষ মূল থেকে ধ্বংসপ্রাপ্ত, কোনও অবশিষ্টাংশ নেই  সকল প্রকার কলুষ শেষপর্যন্ত বর্জিত – ভবিষ্যতে কোনও প্রকার কলুষ কখনও জাগবে না  সকল গুণাবলি অর্জন  মহপজ্ঞা   পরিসীমার ব্যাপকতা — অস্তিমান ঘটনাবলির সামগ্রিকতা সম্পর্কে ধারণা  দৃষ্টিভঙ্গির প্রগাঢ়তা – প্রত্যেকটি ঘটনার অস্তিত্বের সঠিক ধরন সম্পর্কে ধারণা  মহ-করুণা   বুদ্ধের শারীরিক বৈশিষ্ট্য  বুদ্ধ পদচিহ্ন  বুদ্ধের প্রতিমূর্তি (বুদ্ধরূপ)  লাওস ও থাইল্যান্ডে গৌতম বুদ্ধের মূর্তিকল্প  চলচ্চিত্রে গৌতম বুদ্ধের চরিত্রাঙ্কন  গৌতম বুদ্ধের অলৌকিক কার্যকলাপ  গৌতম বুদ্ধ বাস করেছিলেন এমন স্থানগুলির তালিকা  বুদ্ধের দেহনিঃসৃত আভার বর্ণসমূহ (প্রবাশ্বরা)  স্যাফায়ার নীল (নীল)  সোনালি হলুদ (পীত)  ক্রিমসন (লোহিত)  সাদা (ওদাতা)  স্কারলেট (মঞ্জেষ্টা)  গৌতম বুদ্ধের পরিবার  শুদ্ধোধন (বাবা)  মায়া (মা)  যশোধরা (স্ত্রী)  রাহুল (পুত্র)  মহাপজাপতী গোতমী (পালিকা মা)  নন্দ (সৎ-ভাই)  আনন্দ (খুড়তুতো ভাই)  অনুরুদ্ধ (খুড়তুতো ভাই)  দেবদত্ত (শ্যালক)  বোধিসত্ত গোতমের গুরু  আলারা কালাম — গৌতমকে শূন্যতার জ্ঞান-সংক্রান্ত স্তরটি শিক্ষা দেন  উদ্দক রামপুত্ত — গৌতমকে না ইন্দ্রিয়োপলব্ধি না না-ইন্দ্রিয়োপলব্ধির জ্ঞান-সংক্রান্ত স্তরটি শিক্ষা দেন  বিশ্বের ধর্মসমূহে গৌতম বুদ্ধ  হিন্দুধর্মে গৌতম বুদ্ধ  পাদটীকা  তথ্যসূত্র  বহিঃসংযোগ  বিষয়শ্রেণী:উইকিপিডিয়া রূপরেখা   বিষয়শ্রেণী:ধর্মের রূপরেখা
এম-২০৫ যুক্তরাষ্ট্রের মিশিগান অঙ্গরাজ্যের রাজ্য ট্রাঙ্কলাইন মহাসড়ক ছিল। এই রাস্তাটির দায়িত্ব ২০০২ সালের অক্টোবরে এম-২১৭(মিশিয়ানা পার্কওয়ে) সম্পূর্ণ তৈরি হবার পর স্থানীয় মিশিগান পরিবহন বিভাগকে ফিরিয়ে দেয়া হয়। মিশিগান পরিবহন বিভাগ এম-২০৫ এর ৬৭ বছরের ইতিহাসের অবসান ঘটিয়ে ক্যাস কাউন্টি সড়ক কমিশনের সাথে রাস্তাঘাট বিনিময় করে।   রুট বর্ণনা  এম-২০৫ উত্তর এলখার্ট, ইন্ডিয়ানা রাজ্য সীমার স্টেট রুট ১৯(এসআর ১৯) কৃষি ভূমির মধ্য দিয়ে গিয়ে উত্তরদিকে প্রায় আধা মাইল(০.৮০ কিমি) গিয়ে বিশাল বাঁকের মাধ্যমে পূর্বদিকে ঘুরে যাওয়ার আগে কাসোপলিস রোডের সাথে সংযোগ ঘটায়। ইউএস হাইওয়ে ১২(ইউএস ১২, প্রাক্তন ইউএস ১১২) কে ইউনিয়ন ও অ্যাডামস্‌ভিলের মধ্যে ছেদ করা পর্যন্ত রাস্তাটির দু'পাশ ঘরবাড়িতে ঘেরা। হাইওয়েটি মিশিগানে কোনো শহরের মধ্যদিয়ে যায়নি, কিন্তু কিছু ছোট স্থানীয় রাস্তার সাথে সংযোগ ঘটিয়েছিল।   ইতিহাস  যখন ১৯১৯ সালে স্টেট হাইওয়ে সিস্টেম প্রাথমিকভাবে প্রস্তাব করা হয়েছিল, তখন এম-২৩ হাইওয়ে ইউনিয়ন রাজ্য সীমানার উত্তরে চলে গিয়ে পূর্বে মোড় নিয়ে ডেট্‌রয়েটের পূর্বে ওয়াস্টিনাউ কাউন্টির ইপ্‌সিল্যান্টির সাথে সংযোগ ঘটায়। ইউএস হাইওয়ে প্রস্তাবনাটি অনুমোদিত হলে এম-২৩ রাস্তাটি ইউএস ১১২ দ্বারা প্রতিস্থাপিত হয়, যা ইন্ডিয়ানার সীমানা বরাবর চলে গিয়েছে। সম্পূর্ণ হাইওয়েটি মিশিগানের মধ্য দিয়ে গেছে এবং এর খুবই ছোট একটি অংশ কিন্তু যেটি স্থানীয়ভাবে খুবই গুরুত্বপূর্ণ, তার নাম হয়ে যায় এম-২০৫। ১৯৫০ সালে এম-২০৫ এর সাথে যুক্ত করতে ক্যাসোপলিস ও রেডফিল্ড রোডের মাঝে যেঁ বাঁকটি ছিল, সেটিকে আরও মসৃণ করা হয়। মিশিগান পরিবহন বিভাগ ও ক্যাস কাউন্টির মধ্যে বিনিময়ের অংশ হিসেবে, এম-২১৭ এর বেশ কয়েক মাইল রাস্তা টোল রোডের সাথে নতুন সংযোজক হিসেবে ব্যবহৃত হয় এবং ২০০২ সালের ১০ অক্টোবর ট্রাঙ্কলাইন থেকে বাদ দিয়ে এম-২০৫ এর দায়িত্বভার স্থানীয় প্রশাসনকে দেয়া হয়।   প্রধান সংযোগস্থল সমূহ    আরও দেখুন      তথ্যসূত্র    বহিঃসংযোগ    প্রাক্তন এম-২০৫ মিশিগান হাইওয়ে-তে  প্রাক্তন এম-২০৫ ইন্ডিয়ানা হাইওয়ে এন্ড এর দক্ষিণ প্রান্তে  বিষয়শ্রেণী:মার্কিন যুক্তরাষ্ট্রের সড়ক বিষয়শ্রেণী:যুক্তরাষ্ট্রের মহাসড়ক
ওয়েলসের জন্য তহবিল ও অর্থ সংক্রান্ত স্বাধীন কমিশন, দ্য হোলথাম কমিশন নামেও পরিচিত, রোডরি মরগান (ওয়েলসের প্রথম মন্ত্রী), ইউয়ান উইন জোন্স (ওয়েলসের উপ-প্রথম মন্ত্রী) এবং অ্যান্ড্রু ডেভিস (অর্থ ও পাবলিক সার্ভিস ডেলিভারি মন্ত্রী) দ্বারা প্রতিষ্ঠিত হয়েছিল। ), ওয়েলশ অ্যাসেম্বলি সরকারের। Welsh Assembly Government press notice announcing the Commission ২০০৭ সালের জুন মাসে শ্রম এবং প্লেইড সিমরু- এর মধ্যে ওয়ান ওয়েলস জোট চুক্তিতে কমিশনের প্রতিষ্ঠা একটি প্রতিশ্রুতি ছিল। ক্যাথেস পার্ক, কার্ডিফে অবস্থিত, কমিশন জুলাই ২০১০-এ তার কাজ শেষ করে, একটি চূড়ান্ত প্রতিবেদনে তার ফলাফল প্রকাশ করে: ন্যায্যতা এবং জবাবদিহিতা: ওয়েলসের জন্য একটি নতুন অর্থায়ন নিষ্পত্তি।   তথ্যসূত্র   বিষয়শ্রেণী:যুক্তরাজ্য ভিত্তিক রাজনৈতিক সংগঠন বিষয়শ্রেণী:ওয়েলশ শ্রমিক দল বিষয়শ্রেণী:২০০৭-এ রাজনীতি বিষয়শ্রেণী:ওয়েলস সরকার বিষয়শ্রেণী:প্লেইড কামরি
উইলস বিশ্বকাপ ফাইনাল বা ১৯৯৬ ক্রিকেট বিশ্বকাপ ফাইনাল (ইংরেজি: 1996 Cricket World Cup Final) খেলাটি আইসিসি’র পরিচালনায় লাহোরের গাদ্দাফি স্টেডিয়ামে ১৭ মার্চ, ১৯৯৬ তারিখে অনুষ্ঠিত হয়। ব্যবসায়িক অংশীদারীত্বের কারণে এ প্রতিযোগিতাটি উইলস বিশ্বকাপ নামে পরিচিতি পায়। অর্জুনা রানাতুঙ্গা’র অধিনায়কত্বে সহ-স্বাগতিক শ্রীলঙ্কা দল ৭ উইকেটের বিশাল ব্যবধানে শীর্ষসারির দল অস্ট্রেলিয়াকে পরাভূত করে প্রথমবারের মতো বিশ্বকাপ ক্রিকেট প্রতিযোগিতায় শিরোপা লাভ করে। অরবিন্দ ডি সিলভা বোলিং ও ব্যাটিং - উভয় বিভাগেই অনন্য সাধারণ ক্রীড়াশৈলী প্রদর্শনের মাধ্যমে ম্যান অব দ্য ম্যাচের পুরস্কার লাভ করেন। ম্যান অব দ্য সিরিজ নির্বাচিত হন সনাথ জয়াসুরিয়া।   প্রেক্ষাপট  প্রথম সেমি-ফাইনাল খেলাটি ১,১০,০০০ দর্শকের উপস্থিতিতে কলকাতার ইডেন গার্ডেনসে অনুষ্ঠিত হয়। টসে জয়ী হয়ে অধিনায়ক মোহাম্মদ আজহারউদ্দীন শ্রীলঙ্কাকে ব্যাটিংয়ের জন্য আমন্ত্রণ জানান। শ্রীলঙ্কার ৮ উইকেটে ২৫১ রানের বিপরীতে প্রথম ২০ ওভারে শচীন তেন্ডুলকরের ৬৫ রানের ওপর ভর করে ৯৮ রানে ১ উইকেট হারায়। ভারতের পরবর্তী ব্যাটসম্যানরা ব্যর্থ হওয়ায় চলমান ৩৫ ওভারে ৮ উইকেটে মাত্র ১২০ রান সংগ্রহ করা অবস্থায় উত্তেজিত দর্শকেরা মাঠে ফল ও প্লাস্টিকের বোতল নিক্ষেপ করতে থাকে। দর্শকদের শান্ত রাখার চেষ্টা করা হয়। খেলোয়াড়েরা পুনরায় মাঠে নামলে আরও বোতল নিক্ষিপ্ত হতে থাকে এবং স্ট্যান্ডে আগুন জ্বালিয়ে দেয়। অবশেষে বাধ্য হয়ে ম্যাচ রেফারি ক্লাইভ লয়েড শ্রীলঙ্কাকে বিজয়ী ঘোষণা করতে বাধ্য হন। এ ঘটনাটি টেস্ট কিংবা একদিনের আন্তর্জাতিকে প্রথম অনাকাক্ষিত ঘটনা হিসেবে বিবেচিত হয় যা ২০১২ সাল পর্যন্ত মাত্র দু’টি ঘটনা ঘটে।  মোহালিতে অনুষ্ঠিত দ্বিতীয় সেমি-ফাইনালে অস্ট্রেলিয়া বিজয়ী হয়। একপর্যায়ে মাত্র ১৫ রানে ৪ উইকেটের পতন ঘটলেও তারা নির্ধারিত ৫০ ওভারে ৮ উইকেটে ২০৭ রান করে। ৪২ ওভারে ২ উইকেটে ১৬৫ রান সংগ্রহ করেও শেষ ৫০ বলে ওয়েস্ট ইন্ডিজ ৩৭ রানের ব্যবধানে শেষ ৮ উইকেট হারায়।   বিবরণ  চূড়ান্ত খেলায় শ্রীলঙ্কার অধিনায়ক অর্জুনা রানাতুঙ্গা টসে জয়ী হয়ে ফিল্ডিং নেন ও ১৯৮৭ সালের বিশ্বকাপ বিজয়ী ও তৃতীয়বারের মতো ফাইনালে অংশগ্রহণকারী অস্ট্রেলিয়াকে ব্যাটিংয়ের আমন্ত্রণ জানান। উল্লেখ্য যে, পূর্ববর্তী পাঁচটি বিশ্বকাপে প্রথমে ব্যাটিংকারী দল বিজয়ী হয়েছিল। ২য় উইকেট জুটিতে মার্ক টেলর-রিকি পন্টিং ১০১ রান তোলেন। পন্টিং ও টেলর আউট হলে দলের রান ৫ উইকেটে ১৭০ হয়। অধিনায়ক মার্ক টেলর দলের পক্ষে সর্বোচ্চ ৭৪ রান করেন ৮৩ বলে, ৮টি চার ও ১টি ছক্কার মার মেরে। অস্ট্রেলিয়া নির্ধারিত ৫০ ওভারে ৭ উইকেটে ২৪১ রান করে।  জবাবে ৪৭তম ওভারেই শ্রীলঙ্কা জয়ের বন্দরে পৌঁছে যায়। শুরুতেই উদ্বোধনী ব্যাটসম্যানদ্বয়কে ৩০ রানের মধ্যে হারায়। অরবিন্দ ডি সিলভা ৪২ রানে ৩ উইকেট সংগ্রহের পাশাপাশি অপরাজিত ১০৭* রান করেন ও ম্যান অব দ্য ম্যাচের পুরস্কার লাভ করেন। তাকে যোগ্য সঙ্গ দেন অশঙ্কা গুরুসিনহা (৬৫) ও অধিনায়ক রানাতুঙ্গা (৪৭*)। ক্রিকেট বিশ্বকাপের ইতিহাসে স্বাগতিক কিংবা সহ-স্বাগতিক দেশের বিশ্বকাপ জয়ের প্রথম ঘটনার সূচনা করে শ্রীলঙ্কা।   তথ্যসূত্র    আরও দেখুন   ক্রিকেট  প্রতিযোগিতা  বিশ্বকাপ ক্রিকেট  ১৯৭৫ ক্রিকেট বিশ্বকাপ  ২০১৫ ক্রিকেট বিশ্বকাপ  শ্রীলঙ্কা জাতীয় ক্রিকেট দল  অস্ট্রেলিয়া জাতীয় ক্রিকেট দল  বিশ্বকাপ ক্রিকেটের রেকর্ড তালিকা   বহিঃসংযোগ    Cricket World Cup 1996 Scorecards in CricketFundasc  Cricket World Cup 1996 from ESPNcricinfo  বিষয়শ্রেণী:১৯৯৬ ক্রিকেট বিশ্বকাপ বিষয়শ্রেণী:১৯৯৬-এ ক্রিকেট বিষয়শ্রেণী:১৯৯৬-এ ভারতের ক্রীড়া বিষয়শ্রেণী:১৯৯৬-এ পাকিস্তানের ক্রীড়া বিষয়শ্রেণী:১৯৯৬-এ শ্রীলঙ্কার ক্রীড়া বিষয়শ্রেণী:ক্রিকেট বিশ্বকাপ ফাইনাল বিষয়শ্রেণী:গাদ্দাফি স্টেডিয়াম
আর্নল্ড রদ্রিগেজ (জন্ম ) একজন প্রাক্তন ফুটবলার যিনি সালগাওকর এবং ভারত ফুটবল দলের হয়ে মিডফিল্ডার হিসেবে খেলেছিলেন। তানজানিয়ায় জন্মগ্রহণ করেন, তিনি ১৯৭৭ সালে আত্মপ্রকাশের পর আন্তর্জাতিকভাবে ভারতের প্রতিনিধিত্ব করেন।   প্রারম্ভিক জীবন  রদ্রিগেজ তানজানিয়ার দারুস সালামে, গোয়ান পিতামাতার কাছে জন্মগ্রহণ করেছিলেন, তাকে ভারতের গোয়ার বারদেজের একটি বোর্ডিং স্কুল মন্টে দে গুইরিম স্কুলে পাঠানোর আগে। তার পরিবার গোয়ার অরলিম, সালসেটের বাসিন্দা।   কর্মজীবন  রদ্রিগেজ ক্লাব সালগাওকর এবং গোয়া ফুটবল দলের হয়ে সন্তোষ ট্রফিতে খেলেছেন।  ১৯৮৯ সালে, রদ্রিগেজ ইস্তমিয়ান ফুটবল লিগের ক্রয়েডনের সাথে স্বাক্ষর করেন। তিনি ইংলিশ নন-লিগ ফুটবল দল সিম্বার সাথেও উপস্থিত ছিলেন, একটি দল যেখানে গোয়ান খেলোয়াড় রয়েছেন।   খেলার ধরন  রদ্রিগেজ তার গতি এবং ড্রিবলিং ক্ষমতার জন্য পরিচিত ছিলেন।Rodrigues, Augusto (11 April 2023). . gomantaktimes.com. Goa: Gomantak Times. Archived from the original on 22 May 2023. Retrieved 22 May 2023.   ব্যক্তিগত জীবন  রদ্রিগেজ বিবাহিত, ইংল্যান্ডের লন্ডনে বসবাস করেছেন, তিনি একজন ব্রিটিশ নাগরিক এবং ইংলিশ প্রিমিয়ার লিগের দল লিভারপুলের সমর্থক।  সাফল্য  ভারত  কিংস কাপ তৃতীয় স্থান: ১৯৭৭  সালগাওকর  পুত্তিয়া স্মৃতি ট্রফি: ১৯৭৮  গোয়া  সন্তোষ ট্রফি: ১৯৮৩–৮৪  পানভেল এসসি  বান্দোদকর গোল্ড ট্রফি: ১৯৭৪  স্বতন্ত্র  সন্তোষ ট্রফি সেরা খেলোয়াড়: ১৯৮৩–৮৪   আরও দেখুন   ফুটবলে গোয়ানরা  ভারতীয় ফুটবলের ইতিহাস  ভারতীয় প্রবাসী ফুটবলারদের তালিকা   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৪-এ জন্ম বিষয়শ্রেণী:দারুস সালামের ক্রীড়াবিদ বিষয়শ্রেণী:ভারতীয় পুরুষ ফুটবলার বিষয়শ্রেণী:ভারতীয় পুরুষদের আন্তর্জাতিক ফুটবলার বিষয়শ্রেণী:গোয়ার ফুটবলার বিষয়শ্রেণী:সালগাওকর ফুটবল ক্লাবের খেলোয়াড় বিষয়শ্রেণী:ভারতীয় প্রবাসী পুরুষ ফুটবলার বিষয়শ্রেণী:ইংল্যান্ডের প্রবাসী পুরুষ ফুটবলার বিষয়শ্রেণী:ইংল্যান্ডে ভারতীয় অভিবাসন বিষয়শ্রেণী:ব্রিটিশ পুরুষ ফুটবলার বিষয়শ্রেণী:গোয়ান বংশোদ্ভূত ব্রিটিশ ব্যক্তি বিষয়শ্রেণী:ভারতীয় বংশোদ্ভূত ব্রিটিশ ব্যক্তি বিষয়শ্রেণী:ভারতীয় বংশোদ্ভূত ক্রীড়াবিদ বিষয়শ্রেণী:পুরুষ ফুটবল মিডফিল্ডার বিষয়শ্রেণী:ক্রয়ডন ফুটবল ক্লাবের খেলোয়াড় বিষয়শ্রেণী:ভারতের আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
জেনারেল আবু বেলাল মোহাম্মদ শফিউল হক (১ ডিসেম্বর ১৯৫৮) বাংলাদেশের সাবেক সেনাপ্রধান।দায়িত্ব নিলেন নতুন সেনাপ্রধান। তিনি ২০১৫ সালের ২৫ জুন ১৫তম সেনাপ্রধান হিসেবে জেনারেল ইকবাল করিম ভূঁইয়ার স্থলাভিষিক্ত হয়েছিলেন।   প্রাথমিক জীবন  আবু বেলাল মুহাম্মদ শফিউল হক ১৯৫৮ সালের ১ ডিসেম্বর বাংলাদেশের নোয়াখালীতে জন্মগ্রহণ করেন। তিনি ১৯৭২ সালে দিনাজপুর জিলা স্কুল থেকে মাধ্যমিক স্কুল সার্টিফিকেট (এসএসসি) পাস করেন। তিনি ঢাকা বিশ্ববিদ্যালয় থেকে স্নাতক, জাতীয় বিশ্ববিদ্যালয় থেকে 'ডিফেন্স স্টাডিজ' বিষয়ে স্নাতকোত্তর এবং বাংলাদেশ ইউনিভার্সিটি অব প্রফেশনালস (বিইউপি) থেকে দর্শনে স্নাতকোত্তর ডিগ্রি অর্জন করেন।   সামরিক জীবন  এবিএম হক ঢাকা বিশ্ববিদ্যালয় থেকে আনুষ্ঠানিক শিক্ষা গ্রহণ করেন এবং পরে বাংলাদেশ মিলিটারি একাডেমিতে যোগ দেন। প্রশিক্ষণ শেষ করার পর, ১৮ জুন ১৯৭৮ তারিখে তিনি ৬ষ্ঠ শর্ট সার্ভিস কমিশন থেকে বেঙ্গল ক্যাভালরিতে কমিশন লাভ করেন। তাকে তার ব্যাচের সেরা অলরাউন্ড ক্যাডেট হিসেবে নির্বাচিত করা হয় এবং সোর্ড অব অনার (বাংলাদেশী সামরিক বাহিনীতে সেরা মেধাবী ক্যাডেটকে দেওয়া একটি পুরস্কার) প্রদান করা হয়।। ৪০ বছরের বিস্তৃত ক্যারিয়ারে হক বিভিন্ন কমান্ড, স্টাফ এবং ইন্সট্রাকশনাল দায়িত্ব পালন করেছেন। একজন সেনানী হিসেবে তিনি বাংলাদেশের রাষ্ট্রপতির কাছে 'এইড-ডি-ক্যাম্প' (এডিসি), একটি পদাতিক ব্রিগেডের ব্রিগেড মেজর (বিএম) এবং একটি পদাতিক ডিভিশনের কর্নেল স্টাফ হিসেবে দায়িত্ব পালন করেন। তিনি দুটি ট্যাঙ্ক ইউনিট, তিনটি ব্রিগেড (একটি সাঁজোয়া এবং দুটি পদাতিক) এবং দুটি ডিভিশন (১৯ তম এবং ৩৩ তম) কমান্ড করেছেন। তিনি সামরিক সচিব এবং সেনাবাহিনীর অ্যাডজুট্যান্ট জেনারেল হিসেবেও কাজ করেছেন। ২০১৩ সাল থেকে সশস্ত্র বাহিনী বিভাগের পিএসওর দায়িত্বে ছিলেন তিনি। এর আগে তিনি ডিফেন্স সার্ভিস কমান্ড ও স্টাফ কলেজের কমান্ড্যান্ট ছিলেন। পিএসও থেকে তিনি ২০১৫ সালের ২৫ জুন সেনাপ্রধান হিসেবে নিয়োগ পান।   জাতিসংঘ মিশন  ১৯৮৮ থেকে ১৯৮৯ পর্যন্ত শফিউল হক জাতিসংঘ ইরান-ইরাক মিলিটারি অবজারভার গ্রুপ (UNIIMOG) এর সাথে মিলিটারি অবজারভার হিসেবে কাজ করেছেন। তিনি ২০০৭ জানুয়ারি মাসে UNMEE-এর ডেপুটি ফোর্স কমান্ডার এবং প্রধান সামরিক পর্যবেক্ষক নিযুক্ত হন। এছাড়াও জাতিসংঘ শান্তিরক্ষা বাহিনীর কমান্ডার তিনি হিসেবে ইথিওপিয়া ও ইরিত্রিয়ায় কাজ করেছেন।   ব্যক্তিগত জীবন  ব্যক্তিগত জীবনে শফিউল হক শোমা হককে বিয়ে করেছেন। তাদের একটি ছেলে এবং একটি মেয়ে রয়েছে। ঢাকা উত্তর সিটি কর্পোরেশনের প্রথম মেয়র আনিসুল হক তার ভাই। তার বাবা শরীফুল হক বাংলাদেশ আনসারের সাবেক পরিচালক ছিলেন এবং ১৯৮২ সালে অবসর গ্রহণ করেন।   আরও দেখুন   বাংলাদেশ সেনাবাহিনী  বাংলাদেশ সেনাবাহিনীর সেনা প্রধান   তথ্যসূত্র   বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:সেনাবাহিনী প্রধান (বাংলাদেশ) বিষয়শ্রেণী:বাংলাদেশী জেনারেল বিষয়শ্রেণী:নোয়াখালী জেলার ব্যক্তি বিষয়শ্রেণী:বাংলাদেশ ইউনিভার্সিটি অব প্রফেশনালসের প্রাক্তন শিক্ষার্থী বিষয়শ্রেণী:প্রিন্সিপাল স্টাফ অফিসার (বাংলাদেশ) বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:দিনাজপুর জিলা স্কুলের প্রাক্তন শিক্ষার্থী বিষয়শ্রেণী:জাতীয় বিশ্ববিদ্যালয়, বাংলাদেশের প্রাক্তন শিক্ষার্থী বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:বাংলাদেশ মিলিটারি একাডেমির প্রাক্তন শিক্ষার্থী
আবদুল হাননান খান (১১ নভেম্বর ১৯৪২ - ২৯ নভেম্বর ২০২০) ছিলেন বাংলাদেশ পুলিশের একজন অবসরপ্রাপ্ত কর্মকর্তা যিনি আন্তর্জাতিক অপরাধ ট্রাইব্যুনালের প্রধান তদন্ত কর্মকর্তা হিসেবে দায়িত্ব পালন করেন। এছাড়াও তিনি শেখ মুজিবুর রহমান হত্যা মামলার প্রধান তদন্ত তদারকি কর্মকর্তা এবং জেল হত্যা মামলা ও ১৯৭১ বাংলাদেশী বুদ্ধিজীবী হত্যা মামলার তদারকি কর্মকর্তা হিসেবে দায়িত্ব পালন করেন।   প্রারম্ভিক জীবন  আবদুল হাননান খান নেত্রকোণার পূর্বধলা খলিশাউর খান পাড়ায় জন্মগ্রহণ করেন। তিনি ঢাকা বিশ্ববিদ্যালয়ের ইংরেজি বিভাগ থেকে এমএ এবং এলএলবি ডিগ্রি লাভ করেন। ঢাকা বিশ্ববিদ্যালয়ে ছাত্রাবস্থায় তিনি ১৯৬৪ সালে ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) নির্বাচনে সদস্য নির্বাচিত হয়েছিলেন। এরপূর্বে তিনি কিশোরগঞ্জ মহকুমার ছাত্র সংগ্রাম কমিটির সভাপতির দায়িত্ব পালন করেন।   কর্মজীবন  আবদুল হাননান ১৯৬৫ সালে শিক্ষকতা পেশায় যোগদান করে বিভিন্ন সময় ব্রাহ্মণবাড়িয়া সরকারি কলেজ, মৌলভীবাজার সরকারি কলেজ, নাসিরাবাদ কলেজ ও সরকারি আশেক মাহমুদ কলেজে শিক্ষকতা করেন। ১৯৭১ সালে বাংলাদেশের স্বাধীনতা যুদ্ধের সময় তিনি ১১ নাম্বার সেক্টরের অধীনে ঢালু সাব সেক্টরে যুদ্ধে অংশ নেন। বাংলাদেশ স্বাধীনতা লাভের পর ১৯৭৩ সালে বাংলাদেশ পুলিশে সহকারী পুলিশ সুপার হিসেবে যোগদান করেন।  পুলিশে কর্মরত থাকাবস্থায় ১৯৯৬ সালে শেখ মুজিবুর রহমান হত্যা মামলার তদন্ত তদারক কর্মকর্তা হিসেবে নিয়োগ পান। তিনি জেল হত্যা মামলা ও ১৯৭১ বাংলাদেশী বুদ্ধিজীবী হত্যা মামলার তদারকি কর্মকর্তা হিসেবেও দায়িত্ব পালন করেন। আবদুল হাননান ২০০০ সালে পুলিশের ঢাকা রেঞ্জের অতিরিক্ত ডেপুটি ইন্সপেক্টর জেনারেল (ডিআইজি) হিসেবে অবসর গ্রহণ করেন। ২০১১ সালের ১২ জানুয়ারি তাকে বাংলাদেশ সরকার তাকে পুলিশ মহাপরিদর্শক (আইজিপি) মর্যাদায় আন্তর্জাতিক অপরাধ ট্রাইব্যুনালের তদন্ত সংস্থার সমন্বয়ক হিসেবে নিয়োগ প্রদান করে।   মৃত্যু  আবদুল হাননান ২০২০ সালের ২৯ নভেম্বর কোভিড-১৯-এ আক্রান্ত হয়ে সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন। এরপূর্বে মস্তিষ্কের রক্তক্ষরণের জন্য ২৬ নভেম্বর তাকে হাসপাতালে ভর্তি করা হয়।   তথ্যসূত্র   বিষয়শ্রেণী:২০২০-এ মৃত্যু বিষয়শ্রেণী:বাংলাদেশী পুলিশ কর্মকর্তা বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু বিষয়শ্রেণী:নেত্রকোণা জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:নাসিরাবাদ কলেজের শিক্ষক বিষয়শ্রেণী:ব্রাহ্মণবাড়িয়া সরকারি কলেজের শিক্ষক বিষয়শ্রেণী:মৌলভীবাজার সরকারি কলেজের প্রাক্তন শিক্ষক বিষয়শ্রেণী:সরকারি আশেক মাহমুদ কলেজ জামালপুরের প্রাক্তন শিক্ষক বিষয়শ্রেণী:করোনেশন কৃষ্ণপ্রসাদ উচ্চ বিদ্যালয়ের প্রাক্তন শিক্ষার্থী
ফরিদে মাশিনী (‎; ১৯৬০ – ৩০ মে ২০১২) ছিলেন একজন ইরানি গবেষক, ইসলামী নারীবাদী, নারী অধিকার কর্মী এবং সংস্কারবাদী। তিনি সংস্কারবাদী দল, ইসলামিক ইরান পার্টিসিপেশন ফ্রন্ট, এবং ইরানে নারী অধিকার আন্দোলনে সদস্য ছিলেন।  মহিলা অংশগ্রহণ ফ্রন্টের সচিব এবং ইরানের মহিলা অধ্যয়ন কেন্দ্রের গবেষক। ৩০ মে ২০১২ সালে তিনি ক্যান্সারে আক্রান্ত হয়ে মারা যান।درگذشت فریده ماشینی، عضو جبهه مشارکت و فعال حقوق زنان  جرسفریده ماشینی، فعال حقوق زنان، درگذشت رادیو زمانهفریده ماشینی، فعال حقوق زنان و فعال سیاسی اصلاح‌طلب، درگذشت رادیو فردافریده ماشینی، فعال زنان، درگذشت  ایلنا  দর্শন ফরিদাহ মাশিনি বিশ্বাস করতেন যে, "কুরআনে যা লেখা আছে এবং নারীদের বিরুদ্ধে বৈষম্যের সকল প্রকারের বিলোপ সংক্রান্ত কনভেনশন (সিইডিএডব্লিউ) এর কোন বিরোধ নেই" এবং "সিইডিএডব্লিউ অনুসরণ করে আমাদের বিশ্বের কাছে একটি উদাহরণ হওয়া উচিত এবং আমাদের নারীদের ভবিষ্যৎ উন্নীত করা উচিৎ। " আরও দেখুন  শাদী আমিন  রয়া তলুই  তথ্যসূত্র  বিষয়শ্রেণী:১৯৬০-এ জন্ম বিষয়শ্রেণী:২০১২-এ মৃত্যু বিষয়শ্রেণী:ইসলামি নারীবাদী বিষয়শ্রেণী:ইরানি নারীবাদী